AlexejDobrolubov/national_council_slovak_2010 huggingface dataset:
55. schôdza NR SR - 7.deň - A. dopoludnia
Dátum: 2022-02-11
Poslanec: Svrček, Miloš (SME RODINA)
Druh vystúpenia: Vystúpenie v rozprave

126. Ďakujem pekne za diskusiu. Ja len v krátkosti. Tento návrh sme predložili z toho dôvodu, že aj verejne po vydaní nálezu Ústavného súdu v lete minulého roka predseda Národnej rady jasne povedal, že ľudia by mali mať právo na vyjadrenie svojho názoru v takomto referende. Išli sme konzistentne už z minulého volebného obdobia, že takéto otázky sa mali prerokovávať na tejto pôde. Nebudem tu už zachádzať do tých historických exkurzií, že čo všetko sme predkladali, ako sa kto zachoval pri hlasovaní, ako kto vystupoval za opozíciu, za koalíciu. Ja chcem len povedať jedno, tak ako som hovoril, ľudia by mali mať právo na to, aby sa vyjadrili v referendových otázkach o tom, kam by mala smerovať spoločnosť. Mali by mať čo najširší, najširšiu možnosť podieľať sa alebo spolupodieľať sa na správe vecí verejných, pretože oni sú nositeľmi moci, tak ako funguje demokracia už od 17. storočia, od filozofov, ktorí hovorili o trojdelení moci, Johna Locka, filozofických vyjadrení o tom, že čo je demokracia, o čom je ľud. A chcem veľmi pekne poďakovať aj vystupujúcim poslancom, ktorí sa venovali tejto otázke fakt vecne, slušne. A na margo toho chcem povedať, že presne, máme tu legislatívny proces, rokovací poriadok nám jasne hovorí, že čo je to prvé čítanie, čo je to druhé čítanie. A v prípade, ak prejde tento návrh do druhého čítania, tak nás čaká určite detailnejšie rokovanie v ústavnoprávnom výbore, kde aj všetci, aj zástupcovia opozície budú môcť klásť tieto otázky a predkladať aj pozmeňujúce návrhy. A keď už som tu bol vyzvaný na verejný prísľub, však my sme to stále hovorili a verejne prízvukovali. Jednoducho komunikujeme s ústavnými právnikmi, otvárame túto tému, chceme, aby tento návrh prešiel do druhého čítania, aby bola možnosť otvárať túto otázku aj v jednotlivých výboroch. A ak môžem apelovať aj na zástupcov koalície, aj keď odmietli prísť na okrúhly stôl, kde sme chceli túto otázku otvárať aj za účasti predsedu Ústavného súdu, aby možno dali ten priestor, aby tento návrh prešiel do druhého čítania a mohli sme riešiť túto otázku aj v ústavnoprávnom výbore a potom riešiť aj prípadné pozmeňujúce návrhy. Je to na vás. My určite sme otvorení tejto diskusii. Za naše hnutie SME RODINA chcem len povedať, že sme v tejto otázke konzistentní, od začiatku hovoríme, že ľudia by mali mať na to právo, a verím, že toto právo bude presadené aj do zmeny Ústavy Slovenskej republiky. Za mňa všetko, ďakujem pekne a prajem pekný deň.
55. schôdza NR SR - 7.deň - A. dopoludnia
Dátum: 2022-02-11
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

118. Ďakujem za slovo. Ďakujem, pán poslanec, za vystúpenie. Ja by som mal možno takú otázku, že odkedy ste poslancom Národnej rady. Tuším ste tu druhé volebné obdobie, čiže od roku 2016. A kľudne, keď som si vás teraz vypočul, to isté tu mohlo byť v roku 2016, ´17, keď ste mohli ako poslanec parlamentu, zákonodarca, ústavodarca predložiť takýto návrh zmeny ústavy, aby mohlo byť vykonateľné referendum o skončení volebného obdobia. Čo sa týka toho, tej, toho slova alebo vyjadrenia, že SME RODINA je farizejská, tak ako aj ostatní, no ja si to nemyslím. Však my sme konzistentní od minulého volebného obdobia. Však sám ste tu spomínal, že aj vy ste konzistentní v hlasovaní, za čo všetka česť, že stále idete v tomto hlasovaní od začiatku až do konca v tej istej línii a forme, čiže ako ohľadne SME RODINA my sme predkladali ten návrh, viackrát som to tu otváral, že sme aj v minulom volebnom období riešili túto otázku. A aby som vám tak v krátkosti, v rýchlosti povedal, toto je zmena ústavy. To znamená, že to nie je zmena normálneho zákona a napríklad máme aj štáty v Európskej únii, kde keď dôjde k zmene ústavy alebo najvyššieho ústavného zákona, tak je to na niekoľko volebných období. Čiže jeden parlament alebo volebné obdobie to začne, druhý to potvrdí, tretí to, v treťom volebnom období taktiež duplicitne potvrdí, lebo je to závažná ústavná forma. Čiže my aspoň otvárame túto diskusiu k tomu, aby mohlo dôjsť k zavedeniu tohto referenda. No a čo sa týka tej retroaktivity, no tak je tu aspoň otvorená táto diskusia, aby mohlo dôjsť k predloženiu pozmeňujúcich návrhov. Čiže ak máte nejakých profesorov ústavného práva, ktorí sú, alebo docentov z právnických fakúlt, ktorí sú toho názoru, jednoznačne potvrdia, že nie je to retroaktívne, komunikujete s ústavným sudcom, s ústavnými sudcami, sem s tým, môžeme to predložiť. A ešte na margo ja... (Prerušenie vystúpenia časomerom.)
55. schôdza NR SR - 7.deň - A. dopoludnia
Dátum: 2022-02-11
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

92. Ďakujem pekne za slovo, pán predsedajúci. Pán poslanec, tvoje vystúpenie mi normálne tak vyčarilo úsmev na tvári, keď som ťa počúval, ale na druhej strane sa ma aj trošku dotklo, keď si nás všetkých hodil do jedného vreca tým, že z našich úst je jedna žumpa, keďže vyjadrenia predstaviteľov koalície sú žumpou. A dobre si citoval, ako veľmi dobré, že si to tu otvoril, aj pána predsedu Národnej rady Kollára, že ako sa vyjadroval v lete minulého roka, že ľudia by mali mať možnosť vyjadriť svoj názor v referende ohľadne možnosti skrátenia volebného obdobia. A to isté hovorí aj teraz. Však on je konzistentný vo svojich vyjadreniach, od začiatku dodnes hovorí to isté, aby ľudia mali tú možnosť. Však si pamätáš veľmi dobre, keď pani prezidentka požiadala o vyjadrenie Ústavný súd, Ústavný súd sa vyjadril svojím nálezom a povedala, vidím konzistentnosť všetkých názorov medzi opozíciou, koalíciou, všetci sú za to, aby ľudia mali mať možnosť sa vyjadriť v tomto referende, vraciam to na parlament, teraz je karta na strane parlamentu, keď sa oni dohodnú, že má byť to referendum, obratom ho vyhlásim. Pán predseda Národnej rady to predložil na koaličnú radu, otvoril okrúhly stôl, podal sa návrh a teraz je tu od toho táto diskusia, aby sme sa posunuli ďalej. Takže som rád, že tiež bojuješ za to, aby ľudia mali tú možnosť. Sám si bol v koalícii v minulom volebnom období, aj keď tvoj bývalý šéf sa vyjadril, že ľudia by nemali mať právo predčasne ukončovať volebné obdobie, lebo ide o puč, takže teraz som rád, že máš už iný názor, že ľudia už by mali mať tú možnosť. A len tak na margo tých ústavných vecí alebo možnosti meniť ústavu, vieš, sú krajiny s ústavnou tradíciou, kde v prípade, ak dôjde k zmene ústavy, tak takáto zmena je prípustná len vtedy, ak prejde táto zmena potvrdeniami... (Prerušenie vystúpenia časomerom.)
55. schôdza NR SR - 7.deň - A. dopoludnia
Dátum: 2022-02-11
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

72. Áno, ďakujem. (Ruch v pléne. Zaznievanie gongu.) Poprosím vrátiť čas. (Vstup predsedajúceho.) Grendel, Gábor, podpredseda NR SR Kolegovia, poprosím vás, aby ste nevyrušovali tých, ktorí sú riadne prihlásení s faktickými poznámkami. (Reakcie z pléna.) Páni poslanci! Poprosím, aby sa vrátil čas pánovi poslancovi Svrčekovi. Nech sa páči. Svrček, Miloš, poslanec NR SR Ďakujem pekne, pán podpredseda. Pani poslankyňa Saková, veľmi pekne ďakujem za takéto vystúpenie. Myslím si, že dnes prvé vystúpenie, ktoré sa dalo aj počúvať. Súhlasím s tým, že ľud je nositeľom moci. Je to, samozrejme, veľmi výstižné a inštitút referenda je tu práve od toho, aby sa spolurozhodovalo o osude zo strany ľudí o ich vlastnom štáte, a to cestami ako otvorenosťou a spravodlivosťou, aby mali väčšiu silu a moc spolurozhodovať o veciach verejných. A ako hovoríte o tom, že referendum je hlas ľudu. No, máte to, samozrejme, aj vo svojom vlastnom názve, HLAS. A dúfam a pevne verím, že sa zachováte úplne opačne, ako to bolo v lete minulého roka, keď tu pán poslanec Taraba predložil svoj vlastný návrh opozičný a niektorí z vášho politického hnutia boli, alebo strany, boli zdržanliví a dokonca sa "pomýlili" pri hlasovaní a váš samotný pán predseda sa zdržal pri tomto poslaneckom návrhu. Tak ja verím, že teraz už budete súdržnejší a tento návrh podporíte. A ja by som na záver možno povedal len jedno: vox populi, vox Dei – hlas ľudu, hlas Boží. Tak verím, že tento hlas ľudu vyslyšíte a tiež posuniete tento návrh do druhého čítania, aby sme mohli doriešiť presne tú otázku, ktorú teraz najviac všetci otvárate, a to je tá retroaktivita, aby sme ju doriešili a možno posunuli tento návrh tak, aby bol prijateľný aj pre vás, ak vôbec dáte tomu šancu. Ďakujem.
55. schôdza NR SR - 7.deň - A. dopoludnia
Dátum: 2022-02-11
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

62. Ďakujem pekne za slovo. Ďakujem, pán Mazurek, za vystúpenie, len je mi veľmi ľúto, že pri tomto bode o zmene ústavy sa polovica tej rozpravy týkala vojenskej zmluvy pomaly. Myslím si, že tu by sme mali diskutovať o niečom inom teraz. To, že dve tretiny voličov nášho hnutia je za predčasné voľby, sa chcem opýtať, že odkedy veríte prieskumom. Lebo ja som ten typ človeka, že prieskumom neverím, pre mňa je najdôležitejší prieskum v deň volieb. Ja by som možno aj parafrázoval tak vyjadrenie pruského kancelára ešte z 19. storočia, keď sa ho pýtali, že ako verí prieskumom, tak povedal, že z dvoch vecí sa mu dvíha žalúdok, keď videl, ako sa robia teľacie párky a ako sa robia prieskumy predvolebné. Čiže asi už vtedy vedeli, že čo sú to volebné prieskumy. A nehnevajte sa, ale vyťahovať v rozprave k zmene referenda alebo k zmene ústavy, zavedenie referenda o ukončení volebného obdobia novinový článok z bulváru, že pán predseda má posteľ. Pán predseda pred rokom mal ťažkú autonehodu, chodí na rekonvalescenciu, jednoducho tá posteľ tam nie je zo srandy, jednoducho keď ste od rána do noci v tej kancelárii, riešite závažné veci a máte bolesti, tak asi sa potrebujete niekedy aj natiahnuť a potrebujete si uvoľniť ten krk. A jednoducho z vašej strany to bolo absolútne prízemné toto tu vyťahovať, nehnevajte sa, ako ľudsky mi je to veľmi ľúto, že do takejto hladiny alebo do takejto úrovne ste dali túto svoju rozpravu. Chcete, načo, načo to bolo dobré, ako nerozumiem. Pre mňa to bolo strašne farizejské a trápne z vašej strany. A chcete tuná odo mňa verejný prísľub, že ja sa mám vyjadriť, že podporím zmenu ústavy tak, aby bola účinná od tohto volebného obdobia. Však ja som to povedal v úvodnom slove, príďme s pozmeňovákom a zmeňte, zmeňme to tak.
55. schôdza NR SR - 7.deň - A. dopoludnia
Dátum: 2022-02-11
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

48. Ďakujem za slovo. V krátkosti ďakujem za vyjadrenia pánov poslancov vo faktických poznámkach. Pán poslanec Tomáš, áno, sedíme pri sebe, mali by sme slušne sa vyjadrovať. Beriem to, ale mňa len irituje jeden fakt, keď sa prekrúcajú fakty, a hlavne mi tu ide o tú konzistentnosť. O tej konzistentnosti som hovoril. Ty hovoríš, že nesúhlasíš so znížením z 50 % na 30 %. Dobre, beriem, ale na druhej strane, keď sa tu bavíme o tom, že ľud je nositeľom moci a ľudia by mali mať možnosť vyjadriť sa v referende, ty veľmi dobre vieš, že z tých siedmich referend v minulosti bolo šesť neúspešných, pretože jednoducho v tomto štáte inštitút referenda v tej národnej politike nenašiel opodstatnenie pri 50 % minimálneho kvóra. Takže ja som aj v včerajšej rozprave v úvodnom slove povedal, že môžeme si brať príklad napríklad zo Švajčiarska, kde je zakotvený veľmi inštitút priamej demokracie a tam sa naučili počas tej ústavnej histórie tomuto inštitútu nazerať úplne iným zrkadlom ako u nás. Takže o tom hovorím, že nepáči sa mi to farizejstvo, že na jednej strane tu rozprávate o tom, že ľudia by mali mať možnosť sa vyjadriť, a na druhej strane, keď už ide takýto návrh, nedali ste ani možnosť ísť tomuto návrhu do druhého čítania. Úplne ste to zarezali v prvom čítaní a nedali ste možnosť ani pozmeňovákmi to riešiť. V minulom volebnom období, keď sa už bavíme o tomto minulom volebnom období. A čo sa týka tej retroaktivity, veď stále hovorím, dobre, nesúhlasíte niektorí s tou filozofiou, ale však na to je tu legislatívny proces aj podľa rokováku, že v druhom čítaní je možnosť sa aj vecne baviť o týchto rovinách, takže sa predložia pozmeňujúce návrhy. A ide o tak zásadnú vec zmeny ústavy, že určite aj opozícia, aj koalícia by mala mať slovo a možnosť sa k tomu vy... (Prerušenie vystúpenie časomerom.)
55. schôdza NR SR - 7.deň - A. dopoludnia
Dátum: 2022-02-11
Poslanec: Svrček, Miloš (SME RODINA)
Druh vystúpenia: Vystúpenie v rozprave

38. Pán poslanec, musím reagovať teraz na vašu, na vaše vystúpenie, aby sme si dali všetko jasne na rovinu. Ja som nepovedal, že Erik Tomáš je potkan. Ja som hovoril, že na vašom mieste by som chodil od hanby ako potkan po kanáloch. Čiže nehovoril som presne na teba, že ty si potkan. Tak, prosím ťa, nevkladaj mi do úst slová, ktoré som nepovedal na margo teba. A v živote by som žiadnemu poslancovi v tomto pléne takto nepovedal. Takže aby sme si boli jasní v týchto vyjadreniach. A čo sa týka toho, tej retroaktivity, ktorú si tu ešte spomínal, keďže som nemal čas vyjadriť sa vo faktickej v dvoch minútach. Ja som jasne povedal a sčasti to tu aj naznačila spravodajkyňa. V prípade, ak budeme mať jasne, čierne na bielom, na papieri napísané, že ak by sme mali skrátiť VII. volebné obdobie a nebolo by to retroaktívne a mali by sme to napríklad vyjadrením od Ústavného súdu, nie je problém. Však presne poznáme legislatívny proces, vieme to v druhom čítaní v prípade, ak to prejde z prvého čítania, pozmeniť pozmeňujúcim návrhom. Ty si tiež legislatívec, si ústavodarca, no tak pripravte za váš klub nejaký návrh, predložte to, môžeme ísť ďalej sa baviť odborne. Súhlasím aj s pánom doktorom Suskom, že v prípade, ak tiež si názoru toho, že nie je to retroaktívne, no tak to pripravme a poďme sa o tom baviť. A nie jednoducho tuná politicky si robiť piár na nejakých veciach. Dobre, ja si nedovolím povedať, že som ústavný právnik. Ty si možno ústavný právnik, citoval si tu niektoré ustanovenia z toho nálezu, ale ten Ústavný súd sa v tomto náleze z júla 2021 vyjadroval k referendovej otázke a nie k Svrčekovmu návrhu. No tak tu nepleť hrušky s jablkami! Ďakujem.
55. schôdza NR SR - 7.deň - A. dopoludnia
Dátum: 2022-02-11
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

30. Ďakujem pekne za slovo. Pán poslanec Tomáš, veľmi krásne vystúpenie, musím vám normálne tlieskať, herecký výkon ako niekde na Broadwayi. Ale musím vám povedať, že ja sa doslova za vás hanbím, čo ste tu teraz povedali. A ja by som vám možno tak vytiahol hlasovanie zo 43. schôdze zo VII. volebného obdobia. Vtedy 3. apríla 2019 bolo hlasovanie o jedenástej o návrhu poslancov Národnej rady Slovenskej republiky pána Borisa Kollára, Petra Pčolinského a Ľudovíta Gogu na vydanie ústavného zákona, ktorým sa menila ústava. A vtedy sa dával takýto návrh, ktorý riešil presne inštitút referenda, aby došlo k možnosti zníženia kvóra z 50 % na 30 %, čiže aby bolo úspešné referendum pri 30 percentách. A predstavte si, viete, kto bol proti takémuto návrhu? Erik Tomáš. Ten slávny poslanec, ktorý tu hovorí, ktorý sa bije do pŕs, do hrudníka, že ja bojujem za ľudí, ja som ten, kto stojí na strane ľudí, a vy, hnusná, sprostá vláda, koalícia, vy ste proti ľuďom, lebo vy chcete referendum až od ďalšieho volebného obdobia. Tak, pán poslanec, nehnevajte sa, ale že vás hanba nefackuje! Ja by som na vašom mieste chodil jak potkan od hanby po kanáloch. Pretože keď už bojujem za ľudí, tak som aspoň konzistentný vo vyjadreniach. Nie som veľký hrdina v opozícii, že sa tu bijem do pŕs a že bojujem za ľudí, keď sedíte v koalícii v predchádzajúcom volebnom období a hnusne, sproste, alibisticky ste proti takémuto návrhu. Pán Boris Kollár je len konzistentný. On tak ako sa bil za ľudí takýmto predložením takéhoto návrhu v minulom volebnom období v opozícii, tak to predložil aj v tomto volebnom období. Takže vy ste ten posledný, ktorý by tu mal morálne hovoriť o tom... (Prerušenie vystúpenie časomerom. Potlesk. Reakcie z pléna.)
55. schôdza NR SR - 5.deň - B. popoludní
Dátum: 2022-02-09
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

6. Áno, ďakujem pekne, pán podpredseda. Ja len v krátkosti. Ďakujem pekne, pani poslankyňa, veď práve preto som tu otvoril tieto oblasti. Vieme, že od toho roku 1976 tu platí zastaralý stavebný zákon a je tam veľmi veľa tých oblastí, ktoré sú dosť problematické pri tom bežnom fungovaní aj samosprávy, verejnej správy celkovo, a som rád, že tento zákon o výstavbe a zákon o územnom plánovaní bol predložený do prvého čítania a že si tieto navrhované reformy dali jednak za cieľ odstrániť základné systémové problémy v takto novo navrhnutom systéme a že sa tu hľadá aj priestor pre naplnenie individuálnych potrieb a záujmov nie jedného toho činiteľa alebo prvku jednej úrovne. Jednak sú do toho zaangažované všetky tie subjekty, čiže už štát, samospráva, verejnosť, podnikatelia. Veď mediálne čo bolo všetko riešené posledný rok a pol, resp. pomaly roky, tak viem, že bola vzniknutá veľká pracovná skupina na to. Tá pracovná skupina mala viacero podskupín, čiže boli tam desiatky, stovky ľudí a tých stretnu... na tých stretnutiach sa práve riešil ten finálny návrh, ktorý sa tu predložil do prvého čítania. Ale čo som ešte možno zabudol a čo určite je veľmi dôležitá vec a prvok, je to odborná spôsobilosť tých stavebných úradov. Veľmi dobre vieme, aké, prakticky keď som sa bavil aj so starostami a primátormi v jednotlivých regiónoch Slovenska, mi spomínali, že fakt ako personálne sú poddimenzovaní, a niektorí doslova hovoria, že veľmi dobre, keď sa už aj zvýši tá odbornosť tých stavebných úradov a posunie sa aj odborne celý ten proces. Čiže fajn, že sa takto otvorila táto téma, a verím, že to dotiahneme do zdarného konca, tak aby všetky subjekty boli spokojné. Ďakujem pekne.
55. schôdza NR SR - 5.deň - A. dopoludnia
Dátum: 2022-02-09
Poslanec: Svrček, Miloš (SME RODINA)
Druh vystúpenia: Vystúpenie s faktickou poznámkou

38. Áno, ďakujem za slovo. Ja chcem aj vyzdvihnúť, pán podpredseda vlády, tie vety alebo ustanovenia, ktoré si hovoril o digatilizácii. My v súčasnosti v tých konaniach so stavebnými úradmi máme dosť veľké problémy a funguje digitálne len doručovanie prostredníctvom elektronickej schránky, napriek tomu vzhľadom na stále pretrvávajúci nezáujem obyvateľstva fyzických osôb o aktiváciu elektronických schránok prebieha veľká časť doručovania v konaniach stále poštou. A k tomu v podstate (povedané so smiechom) aj v tom 21. storočí, keď stále také... takto stavebné konanie prebieha, tak lehoty v konaniach sa predlžujú a opakované pokusy o doručovanie, dlhé úložné lehoty, čas na vrátenie doručenky a podobne sú fakt problémy, ktoré nám spôsobujú na stavebnom konaní. Zároveň obsah toho správneho spisu nie je synchronizovaný s tou elektronickou schránkou úradu a doklady z elektronickej schránky o odoslaní a doručovaní nie sú dokladané do spisu a podobne. Čiže ten okr... ten... Okrem doručovania nie je spis digitalizovaný a to, si myslím, že v dnešnej dobe je absolútny problém. A tu som rád, že v podstate aj tou predloženou legislatívou, ktorú si dal do Národnej rady, je určite základ aj vytvoriť ten jednotný informačný systém, ktorý bude obsahovať všetky dátové podklady, ktoré vstupujú do procesu prípravy a projektovania stavieb, ktoré má štát a zodpovedné inštitúcie k dispozícii. Čiže v systéme je potrebné rozlíšiť údaje v závislosti od stupňa ich hodnovernosti a vylúčiť zodpovednosť jednotlivých subjektov v stavebných procesoch pri dátach, ktoré nie sú hodnoverné z dôvodov, ktoré príslušné subjekty nespôsobili, čiže legislatívne je podľa mňa prvoradé zaviesť povinnosť vedenia elektronického spisu konania s oprávneným účastníkom, doň nahliadať a... (Prerušenie vystúpenia časomerom.)
40. schôdza NR SR - 9.deň - A. dopoludnia
Dátum: 2021-09-30
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

30. Ďakujem za slovo, pán predsedajúci. Kolega Rado Kazda, ty si hovoril, že sme, v rámci Európskej únie máme nejaké šieste miesta, čo sa týka triedenia plastových obalov a podobne, ale treba sa pozrieť na to, že štatistika je jedna vec, a to, čo nachádzame v prírode, je druhá vec. Keď sa prejdeme po lesoch, po našich obciach, mestách, tak vidíme, že stále nie sme, by som to tak povedal, že ekologický národ, stále máme medzi sebou ľudí, ktorí, ktorí nám tú prírodu ničia. A to len tak na doplnenie hovorím, je super, že sa nájdu stále dobrovoľníci, ktorí, a je ich stále viac a viac, ktorí sa snažia pomôcť prírode, mestám, obciam a... a ten odpad zberajú. Dotkol si sa obhajoby podnikateľov, ja len tak pre doplnenie znova, hovoril som s jedným podnikateľom, ktorý má na starosti kávomaty, a on sa nevyhováral na nejaké ekologické zákony alebo tak, ale povedal, že sme barbari, proste keby sme lepšie triedili, tak by sme takto nemuseli tlačiť ľudí nejakými a podnikateľov nejakými zákonmi. On hovorí, že jeho viac a viac stoja tie poháre, ktoré sú povoskované a papierové ako plastové. Ukazoval mi, mám paličky drevené, už nemám plastové, ale tie podniky, kde má tie kávomaty, ho tlačia k tomu, aby cenu kávy a tých nápojov nezvyšoval. Čiže tí podnikatelia sú, áno, tlačení takýmto spôsobom, ale on sa nevyhováral ani na jeden zákon. On sa vyhováral na ľudí, že keby sme dobre triedili, tak by to určite nemuselo byť takéto zlé.
40. schôdza NR SR - 7.deň - A. dopoludnia
Dátum: 2021-09-28
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

16. Ďakujem pekne za slovo. Pani predkladateľka, ďakujem za túto tvoju rozpravu, za to, že si to takto pekne systematicky vysvetlila. Aj odporcovia museli z toho cítiť a vidieť, keď majú otvorené srdcia, že ide skutočne o pomoc a som rád, že si zdôraznila a ešte sa to tu bude viackrát zdôrazňovať, že my sa zameriavame na ženy, ktoré váhajú, nie sú rozhodnuté a v tom prípade, keď pomôžeme týmto, môžeme alebo máme tendenciu zachraňovať životy ľudí. Ďakujem pekne.
40. schôdza NR SR - 6.deň - A. dopoludnia
Dátum: 2021-09-24
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

22. Ďakujem pekne za slovo. Aj ja by som chcel pánovi ministrovi poďakovať za tento návrh zákona. Tento zákon už tu mal prísť dávno. Jedno a dvojcentové mince robia obrovské problémy hlavne obchodníkom, ktorí to potrebujú potom zamieňať v bankách a platia za to, že im to zamenia, ešte väčšie peniaze, ako je nominálna hodnota tých mincí. A to, čo tu bolo spomínané pred chvíľočkou mojím predrečníkom, tak dovoľte len toľko, že keď tankujem na pumpe, nemusím predsa hľadať tie 1- a 2-centové mince, aby som doplatil, veď oni mi to zaokrúhlia. Celé nákupy sa budú zaokrúhľovať. Takže výborný zákon, ktorý pomôže nielen ľuďom, čo sa týka obsahu týchto mincí v peňaženkách, ale aj obchodníkom. Ďakujem.
40. schôdza NR SR - 2.deň - A. dopoludnia
Dátum: 2021-09-17
Poslanec: Šefčík, Marek (OĽANO)
Druh vystúpenia: Vystúpenie s faktickou poznámkou

166. Ďakujem pekne za slovo. Tak ďakujem pani profesorke Horváthovej za toto jej vystúpenie a jej realistický postoj k navrhovanému zákonu. A mne z toho vychádza tak, že bremeno dodržania zákona nesmie byť nezvládnuteľné. A ja si myslím, že tento zákon je pripravený tak, že z praxe sa ozývajú ľudia, ktorí hovoria, že bremeno toho zákona bude pre nich nezvládnuteľné. Odznelo v tom vystúpení aj, že kto tento zákon nedodrží, pre to zariadenie hrozí pokuta až do výšky 16 000 eur. Ja si myslím, že idea zákona je výborná, ale jeho realizovateľnosť v praxi má, zdá sa, neprekonateľné prekážky momentálne. Čiže treba vychádzať z reality a z toho, v akom stave naše zdravotníctvo je. A znova sa prikláňam k tomu, ja som takisto rodič, mám štyri deti, nie som síce matka, ale otec a takisto som mal deti v nemocnici a radi by sme boli s nimi, ale keby takto vyjadrili takú túžbu mnohí rodičia, tak tie nemocnice by skutočne nemali možnosť, technickú, zvládnuť a vyhovieť to rodičom. Takže, takže za mňa je to nezvládnuteľné.